
ACTA SEDIS 


COMMENTARIUM OFFICIALE 


ACTA PI PP. XI 


INDICTIO ANNI SANCTI EXTRA ORDINEM 
AC GENERALIS MAXIMIQUE IUBILAET UNDEVICESIMO EXEUNTE SAECULO 
A PERACTA HUMANI GENERIS REDEMPTIONE 


PIUS EPISCOPUS 


SERVUS SERVORUM DEI 
UNIVERSIS CHRISTIFIDELIBUS PRAESENTES LITTERAS INSPECTURIS 
SALUTEM ET APOSTOLICAM BENEDICTIONEM 


a Quod nuper, sub Iesu Christi nati sollemnia, non modo 
amplissimo Purpuratorum Patrum Conlegio iisque omnibus, qui 
faustorum ominum causa Nos convenerant, sed universo etiam 
catholico orbi nuntiavimus, id ad effectum deducere properamus, 
Annum Sanctum extra ordinem scilicet indicendo ac generale 
maximumque Iubilaeum, undevicesimo exeunte saeculo a peracta 
humani generis Redemptione. 

Etenim, si ad historiae fidem in quemnam annum id incidat 
non omnino exploratum est, eventum tamen, vel hic potius mi- 
rabilium rerum gestarum ordo, tantae est gravitatis tantique 
momenti, ut silentio praetermitti non deceat. Hac igitur fausti- 
tate permoti, cogitationes convertant, parumper saltem, homines 
a terrenis fluxisque rebus, quibus in praesens tam acriter iactan- 
tur, ad caelestia perpetuoque mansura; et a trepidis afflictisque 

horum temporum condicionibus ad spem animum erigant sem- 
piternae illius beatitatis, ad quam nos Christus Dominus vocavit, 
suo profuso sanguine immensisque editis omne genus beneficiis. 
A cotidianae vitae strepitu se colligant ac secum « recogitent 
corde », per hoc praesertim saecularis anni spatium, quantopere 
nos Servator noster dilexerit et quam ardenti studio nos a pec- 
cati servitute liberaverit; ita profecto auctiore caritate fervescent 
et ad Amantem redamandum veluti necessitate quadam com- 
pellentur. 

Placet heic, ad omnium utilitatem, divinorum eiusmodi bene- 
ficiorum seriem vel breviter repetere, e quibus is etiam, quo frui- 
mur, quoque gloriamur, effluxit civilis veri nominis cultus: insti- 
tutam primitus in « Coena Domini» sacrosanctam Eucharistiam, 
ac singulis impertitam Apostolis, qui sacerdotali ordini per ea 
verba initiantur: «Hoc facite in meam commemorationem »;?* 
Iesum Christum passum, cruci affixum ac pro hominum salute 
mortuum; Mariam Virginem, sub cruce Nati, omnium hominum 
matrem constitutam; ac dein admirabilem Iesu Christi resur- 
rectionem, nostrae item resurrectionis condicionem certumque 
pignus: mox Apostolis 4b eo tributam potestatem remittendi 
peccata; ac verum iurisdictionis Primatum Petro eiusque succes- 
soribus concreditum atque confirmatum: Dominicam denique 
Ascensionem, Spiritus Sancti Paraclyti descensum atque primam, 
prodigiali triumphalique modo actam, evangelicam Apostolorum 
praedicationem. Quidnam, dilecti filii, sanctius; quidnam saecu- 
lari celebratione dignius? Ex hisce enim mirandis rebus gestis 
divinisque muneribus, quibus terrena Iesu Christi vita concludi- 
tur, vita nobis emanat, quae vera vita est, ac novus universae 
hominum consortioni saeculorum nascitur ordo. 

Id igitur intento animo recolamus flagrantique caritate per 
piacularem annum veneremur. Ad precandi studium, ad paeniten- 
dum pro admissis cuiusque nostris excitemur, nostrae non modo 
sempiternae saluti precibus piaculisque prospicientes, sed totius 

etiam humani generis, tot erroribus devii, tot simultatibus conten- 
tionibusque discordis, tot aerumnis conflictati periculisque anxii. 

Ac faxit utinam miserentissimus Deus ut sacer, quem proxime 
auspicaturi sumus, Annus pacem animis, debitam ubique liberta- 
tem Ecclesiae, atque populis omnibus concordiam veramque pro- 
speritatem reducat. 

Quoniam vero Iubilaris haec celebratio adventantibus Pascha- 
tis sollemnibus incipietur, atque pariter paschali perficietur tem- 
pore, opportunum ducimus Episcopos adhortari gregem cuiusque 
suum, ut per Paenitentiae sacramentum rite expientur omnes 
et Eucharistico pabulo non modo per id temporis, ad Ecclesiae 
praescriptioni obtemperandum, sed quam saepissime etiam quam- 
que piissime, per totius praesertim Anni Sancti decursum enutrian- 
tur; atque itidem ut feria sexta maioris hebdomadis Dominicam 
Passionem incensiore studio meditentur. Peculiaris hoc esto, neque 
levioris momenti, celebritatis huius fructus. 

Quandoquidem autem plena commissorum venia, quam modo 
largituri sumus, Romae dumtaxat, per piacularem hunec annum, 
lucri fieri potest, cupimus vehementer ut frequentissimi, dilecti 
filii, piae peregrinationis causa, ad Urbem confluatis; ad Urbem 
dicimus, quae catholicae fidei veluti centrum est et Iesu Christi 
Vicarii domicilium ac sedes. Heic enim perinsignes venerari licet 
Dominicae Passionis reliquias, quas nemo unus poterit e christi- 
fidelibus suspicere, qui divina caritate non ferveat, et ad perfe- 
ctiorem vitam excitari sese non sentiat. Heic illa, ut nostis, asser- 
vatur mensa, in qua memoriae traditum est Iesum Christum D. N. 
Angelorum Panem consecrasse ac mirabundis discipulis semet 
ipsum, Eucharisticis velis delitescentem, impertiisse. Heic denique, 
dilecti filii, communem habetis Patrem, qui vos amanti voluntate 
praestolatur, vobisque exoptat, vestris rebus atque inceptis bene 
‘a Deo precari. 

Rei praeterea consentaneum est ut ad sacra etiam Palaestinae 
loca piae habeantur frequentioresque peregrinationes per huius 
anni decursum; ibique fideles sanctissimarum rerum, quae comme- 
morantur, theatrum summa religione invisant atque venerentur. 

Optamus item ut iis locis, ubi insignes asservantur Domi- 
nicae Passionis reliquiae, Iubilaei anno vertente, peculiari eaedem 
pietate recolantur. 


Itaque uberum horum fructuum spe laeti, quos iam nunc 
mente praecipimus ac misericordiarum Patri supplici prece com- 
mendamus, de venerabilium fratrum Nostrorum 8. R. E. Cardi- 
nalium assensu, generale extra ordinem Iubilaeum in hac sacra 
Urbe a die secunda mensis Aprilis huius anni inchoandum et ad 
diem secundam mensis item Aprilis anno millesimo nongentesimo 
tricesimo quarto finiendum — idque ad normam can. 923 — 
auctoritate omnipotentis Dei, beatorum Apostolorum Petri et 
Pauli, ac Nostra, ad ipsius Dei gloriam, ad animarum salutem 
et catholicae Ecclesiae incrementum, indicimus per has Litteras 
et promulgamus, ac pro indicto promulgatoque haberi volumus. 

Hoc igitur Anni Sancti decursu, omnibus utriusque sexus chri- 
stifidelibus, qui, rite per Sacramentum Paenitentiae expiati et 
sacra Synaxi refecti, vel eodem die, vel diversis diebus, quovis 
ordine servato, Basilicas S. Ioannis ad Lateranum, Vaticanam 
8. Petri, 8. Pauli in via Ostiensi et 8S. Mariae Maioris in Exqui- 
liis ter pie inviserint et ad mentem Nostram oraverint, plenissi- 
mam totius paenae, quam pro peccatis luere debent, indulgentiam 
misericorditer in Domino concedimus atque impertimus, obtenta 
prius ab iisdem admissorum cuiusque suorum remissione ac venia. 
Quam ad rem animadvertendum est posse fideles, vixdum e 
Basilica post actam sacram visitationem egressos, iterum atque 
illico in eam ingredi ad alteram ac tertiam perficiendam visita- 
tionem. Quod quidem eo consilio statuimus, ut res tota expedi- 
tius fieri queat. 

Quaenam autem, dilecti filii, sit in universum mens Romano- 
rum Pontificum profecto non ignoratis; quaenam sit, peculiari 
hac in causa, mens Nostra diserte satis iam supra proposuimus. 

Decernimus praeterea iubilarem hance indulgentiam a christi- 
fidelibus cum sibi, tum vita functis toties lucri fieri posse, quoties 
imperata opera rite perficiantur. 


| 
| 
| | 
| | 
| | 
| | 
| 
| 
| 
| 
| 
{ 


Acta Pit Pp. XI 9 


Ut vero quae in sacris hisce visitationibus effundentur preces 
ad divinae Redemptionis ac praesertim ad Dominicae Passionis 
memoriam fidelium animos studiosius referant atque excitent, 
haec, quae sequuntur, statuimus atque iubemus: praeter eas sup- 
plicationes, quae ultro pro singulorum pietate ad Deum admove- 
buntur, quinquies ante Augusti Sacramenti aram preces « Pater, 
Ave et Gloria» recitari debent ac semel insuper ad mentem ~ 
Nostram; omnes dein ante Iesu Christi cruci fixi imaginem ter 
fidei professionem «Credo » pronuntient, ac semel precatiunculam 
« Adoramus te, Christe, et benedicimus tibi, etc.» vel aliam id 
genus; mox Deiparae Virgini se sistant atque septies inibi, dolores 
eius recolendo, salutationem Angelicam « Ave Maria» recitent, 
preculam semel adiiciendo: « Sancta Mater, istud agas, etc. » vel 
aliam eiusmodi; denique ad Confessionis aram conveniant, atque 
iterum catholicam fidem usitata formula, quam supra memoravi- 
mus, devote profiteantur. — Quae autem heic servanda ediximus 
ut plenissima Iubilaei venia lucri fiat, pro iis qui aut morbo alia- 
que legitima causa in Urbe vel ipso in itinere prohibiti aut morte 
interim praerepti, praefinitum visitationum numerum nondum 
compleverint neve inchoaverint quidem, ita temperamus, ut iidem, 
a culpis rite absoluti ac sacra Communione refecti, indulgentiae 
remissionisque iubilaris participes perinde sint, ac si quattuor, 
quas memoravimus, Basilicas reapse invisissent. 

Restat ut vos, dilecti filii, cum Romae incolas, tum adve- 
nas, enixe in Domino adhortemur ut, opportunam hance occa- 
sionem nacti, celeberrimum, quod in Sessoriana S. Crucis Basi- 
lica exstat, Sanctarum Reliquiarum sacellum summa religione 
invisatis, utque Scalas Sanctas, de more precando meditandoque, 
ascendatis. 

Ut autem Litterae hae Nostrae ad fidelium omnium notitiam 
facilius perveniant, volumus earum exemplis etiam impressis, 
manu tamen alicuius notarii publici subscriptis ac sigillo perso- 
nae in ecclesiastica dignitate constitutae munitis, eadem prorsus 
fides adhibeatur, quae ipsis praesentibus haberetur, si forent exhi- 
bitae vel ostensae. 

Nulli igitur hominum liceat hance paginam Nostrae indictionis, 
promulgationis, concessionis et voluntatis infringere vel ei ausu 
temerario contraire. Si quis autem hoc attentare praesumpserit, 
indignationem omnipotentis Dei ac beatorum Petri et Pauli 
Apostolorum eius se noverit incursurum. 

Datum Romae apud Sanctum Petrum, die sexto mensis Ianua- 
rii, in festo Epiphaniae Domini, anno millesimo nongentesimo 
tricesimo tertio, Pontificatus Nostri undecimo. 

Ioseph Wilpert, Decanus Collegii Protonot. Apostolicorum. 

CONSTITUTIONES APOSTOLICAE 


I 
INDULGENTIAE ET FACULTATES SUSPENDUNTUR VERTENTE ANNO GENERALIS 
MAXIMIQUE IUBILAEI A DIE Il MENSIS APRILIS A. MDCCCCXXXIII AD DIEM 
USQUE II MENSIS APRILIS A. MDCCCCXXXIV. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Nullo non tempore, per Anni Sancti decursum, christifidelibus cordi 
fuit, iis etiam qui ab Apostolica Sede longo terrae marisque intervallo 
disiunguntur, ad Almam hanc Urbem singillatim catervatim convolare, 
non modo ut Iubilaei Magni beneficiis fruerentur, sed etiam ut principem 
catholici nominis auctoritatem praesentes observarent atque veneraren- 
tur. Quod quidem, quamvis in angustias redactae, nostra hac aetate, rei 
oeconomicae condiciones ab itineribus suscipiendis homines prohibere 
videantur, tamen per proximam etiam piacularem celebrationem effectum 
iri confidimus, non sine maxima animorum utilitate. 

Si enim quotquot hac de causa huc convenerint, non communi viato- 
Tum more, sed fide duce ac pietate comite, Apostolorum Principis sepul- 
crum inviserint, si martyrum hypogea, si tot avitae religionis monumenta 
adierint, procul dubio fieri non potest quin ii, Romam veluti patriam alte- 
ram cuiusque suam ingressi, ex eadem ita bene animati conformatique 
egrediantur, ut magis magisque romano spiritu ferveant, atque catholicam 
fidem confirmatam habeant christianamque caritatem adauctam. 

Ut igitur omnibus vel luculentius pateat Almam hane Urbem, ob Iesu 
Christi Vicarii sedem, integrum esse inviolatumque spiritualium mune- 
rum veluti fontem ac caput a Deo constitutum, utque quam plurimi pere- 
gre ad eam, copiosa pietatis expiationisque adiumenta impetraturi, con- 
fluant, quod decessor Noster Sixtus IV, anno mccccLxxml, decrevit — 
promulgata scilicet Iubilaei indulgentia, iam ceteras omnes paenarum 
relaxationes, aut concessas aut concedendas, itemque facultates cuivis 
factas, extra Urbem, Apostolicae Sedis nomine atque auctoritate dispen- 
sandi absolvendique in utroque foro, conquiescere per annum piacularem 
7 atque suspendi — id ipsum Nos per has Litteras statuere censemus, pru- 
denti tamen temperatione modoque adhibito, quemadmodum infra enu- 
cleaturi sumus. 

Itaque, auctoritate Nostra apostolica, usitatas indulgentias, ut deces- 
sores Nostri simili in causa decreverunt, sic Nosmet per totum Anni Sancti 
decursum ubique — in Ecclesia etiam Orientali — intermitti suspendique 
decernimus; itemque facultates Nostro nomine extra Urbem exercendas 
intermittimus atque suspendimus, iis tamen in utraque re exceptis, quas 
mox enumeraturi sumus. 

Etenim ex indulgentiis, quae pro vivis concessae sunt, has, quae sequun- 
tur, integras atque immutatas permanere volumus: 

I. Indulgentias in articulo mortis lucrandas. 

II. Eam, qua frui omnibus licet, quotquot, ad sacri aeris pulsum, pre- 
cationem « Angelus Domini», vel, pro temporis ratione « Regina caeli », 
vel, si neutrum fieri potest, quinquies Salutationem Angelicam « Ave Ma- 
ria» recitaverint. 

III. Indulgentias iis tributas qui pie templa inviserint, ubi Sacramen- 
tum augustum quadraginta horarum spatio adorandum proponitur. 

IV. Indulgentias, quas eos lucrari decretum est, qui Sacramentum 
augustum, cum ad aegrotos defertur, comitentur, aut facem vel cereum 
per alios ferendum ea occasione mittant. 

V. Indulgentiam, toties quoties lucrandam, iis concessam, qui sacel- 
lum Portiunculae in templo 8. Mariae Angelorum, prope Assisium, pie- 
tatis causa, adierint. 

VI. Indulgentias in sacris Palaestinae locis iam vigentes, in eorum qui- 
dem favorem qui per iubilarem annum eadem sacra loca pie inviserint. 

Idque eo consilio libenter concedimus, ut christifideles, per saecularem 
hanc celebrationem, uberius spiritualibus fructibus iis in locis fruantur, 
quae veluti theatrum fuere divinae Redemptionis. 

VII. Indulgentiam plenariam a Nobis recens concessam, quam semel 
dumtaxat is lucrari potest, qui, quo die maluerit, Lapurdensem specum 
pie inviserit, a die scilicet x1 mensis Februarii a. Mpcccoxxxm ad inte- 
grum diem XI mensis Februarii a. MDCCCCXXXIV; quandoquidem per hoc 
temporis intervallum Immaculatae Virginis manifestationis eventum 
celebratur, ante annos LXXV inibi prodigialiter actum.— Cum enim 
hoc anno undevicesimum exeat saeculum ab humani generis Redemptione, 
id etiam valde opportunum est, ut christifideles Deiparam Virginem, 
omnium hominum Matrem a moriente Iesu Christo constitutam, recolant 
atque experiantur. 

VIIL. Indulgentias, quas 8. R. E. Cardinales, Apostolicae Sedis Nuntii, 
itemque Archiepiscopi, Episcopi, Abbates vel Praelati nullius, Vicarii et 
Praefecti Apostolici in usu Pontificalium aut impertienda benedictione 
aliave forma usitata largiri solent. 

Ceteras omnes indulgentias plenarias et partiales, aut ab Apostolica 
Sede directe concessas, aut ab aliis quoquo pacto concessas concedendas- 
que ex facultate iure ipso vel peculiari indulto sibi facta, decernimus, per 
totum Annum Sanctum, fhusquam terrarum vivis prodesse, sed tantum- 
modo vita functis. Praesentium interea auctoritate Litterarum praecipi- 
mus ac mandamus, ut, praeter indulgentias Iubilaei easque, quas superius 
singillatim excepimus, nullae praeterea aliae uspiam, sub paena excom- 
municationis ipso facto incurrendae aliisque paenis arbitrio Ordinariorum 
infligendis, quomodocumque publicentur. 


Ad illud idem propositum, ad quod indulgentiarum intermissio spectat, 
facultates et indulta absolvendi etiam a casibus Nobis et Apostolicae Sedi 
reservatis, relaxandi censuras, dispensandi-a votis eademque commu- 
tandi, dispensandi praeterea ab irregularitatibus et impedimentis, cuilibet 
quoquo modo concessa, extra Urbem eiusque suburbium, per Iubilaei 
Maximi decursum, suspendimus nullique suffragari volumus. 

Haec tamen per exceptionem decernimus: 

I. Iisdem de causis, quae Nobis suaserunt ut nonnullas indulgentias 
integras permanere statueremus (cfr. supra nn. VI, VII), decernimus 
immutatas pariter vigere facultates, Palaestinae Lapurdique confessariis 
recens concessas; Palaestinae dicimus confessariis ab Apostolico Delegato 

vel per se vel per Ordinarios deputatis, itemque Lapurdensibus ae 
riis ab Ordinario Tarbien. et Lapurden. deputatis. 

Idque in eorum favorem concedimus, qui sacra Palaestinae loca vel 
Massabiellensem specum pie inviserint; ita tamen, ut quisquis, Anno Sancto 
vertente, sive Romae, sive in Palaestina, sive denique Lapurdi censurarum 
absolutionem obtinuerit, non possit iterum eodem beneficio frui, nisi ad 
tramitem iuris. 

II. Ratae sint facultates omnes per Codicem iuris canonici quovis 
modo concessae. 

III. Ratae item firmaeque sunto facultates pro foro externo ab Aposto- 
lica Sede tum Nuntiis, Internuntiis et Delegatis Apostolicis factae, tum 
Ordinariis locorum, Antistitibus religiosorum Ordinum atque Superiori- 
bus Religiosarum Congregationum maioribus quoquo modo in subditos 
suos tributae. 

IV. Quas denique facultates S. Paenitentiaria Nostra impertire solet 
Ordinariis aut confessariis pro foro interno, easdem ne extra Urbem qui- 
- dem suspendimus, sed ita ut erga eos dumtaxat paenitentes exerceantur, 
qui, quo tempore confessionem peragunt, iudicio Ordinarii aut confessarii 
nequeant sine gravi incommodo Urbem adire. 

Quaecumque autem his Litteris decreta continentur, ea omnia stabilia, 
rata, valida esse volumus et iubemus, contrariis non obstantibus quibuslibet. 

Earum vero exemplis aut excerptis, etiam impressis, notarii publici 
cuiusvis manu subscriptis ac sigillo alicuius in ecclesiastica dignitate consti- 
tuti munitis, eandem volumus haberi fidem, quae haberetur praesentibus 
si essent exhibitae vel ostensae. 

Nulli igitur liceat hane paginam Nostrae suspensionis, declarationis, 
voluntatis infringere vel ei, ausu temerario, contra ire; si quis autem hoc 
attentare praesumpserit, indignationem omnipotentis Dei ac beatorum 
Apostolorum Petri et Pauli se noverit incursurum. 

Datum Romae apud Sanctum Petrum, die tricesima mensis Ianuarii, 
anno Domini millesimo nongentesimo tricesimo tertio, Pontificatus Nostri 
undecimo. 


Fr. ANDREAS Card. FRUHWIRTH LAURENTIUS Card. LAURI 

II 


PAENITENTIARIIS ALIISQUE IN URBE CONFESSARIIS EXTRAORDINARIAE 
CONCEDUNTUR FACULTATES ANNO VERTENTE GENERALIS MAXIMIQUE 
ITUBILAEI A DIE II MENSIS APRILIS A. MDCCCCXXXIII AD DIEM USQUE 
II MENSIS APRILIS A. MDCCCCXXXIV. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Indicto a Nobis Sancto extra ordinem Anno ac generali maximoque 
Iubilaeo ad saecularia celebranda humani generis Redemptionis sollem- 
nia — quod non sine Numinis iustinctu contigisse putamus — cupimus 
vehementer ut Almae huius Urbis populus iique omnes, qui romanum 
iter pia hac de causa susceperint, nihil omnino ex iis rebus rationibusque 
desiderent, quae ad eluendas conscientiae labes Deique gratiam redinte- 
grandam pertineant. 

Quapropter ut ii praesertim, quorum animi, vitiorum laqueis impliciti, 
graviore morbo languescunt, ad salutem adipiscendam et ad christianos spi- 
ritus refovendos facilius alliciantur atque revocentur, opportunum ducimus, 
ex more institutoque Decessorum Nostrorum, per piacularem hunc annum, 
confessariorum in Urbe amplificare atque augere muneris potestatem. 

Itaque motu proprio, certa scientia ac de apostolicae plenitudine pote- 
statis, ea quae sequuntur de confessariis in Urbe et suburbio, anno Iubi- 
laei vertente, deputandis, deque extraordinaria potestate iisdem attri- 
buenda, praescribimus ac statuimus. 

Dilecto filio Nostro Cardinali Paenitentiario Maiori committimus ac 
demandamus, ut, praeter eos, qui nunc sunt, trium Basilicarum Latera- 
nensis, Vaticanae et Liberianae paenitentiarios minores ordinarios atque 
extraordinarios, pro Basilica etiam S. Pauli, via Ostiensi, ad totum Annum 
Sanctum similes paenitentiarios designet, praetereaque alios, tam in 
memoratis quatuor Basilicis, quam in reliquis quoque sive saecularium 
sive regularium ac praesertim in variarum nationum per Urbem ecclesiis, 
novos similiter paenitentiarios deputet et abunde multiplicet. 

Quibus paenitentiariis minoribus, sive ordinariis sive extraordinariis, 
sive iam exsistentibus sive a dilecto filio Nostro Cardinali Paenitentiario 
Maiore, ut supra, deligendis, concedimus, ut per Annum Sanctum possint, 
pro foro conscientiae in actu sacramentalis confessionis et per se ipsi tan- 

tum, absolvere quoslibet paenitentes non solum a quibusvis censuris et 
peccatis Romano Pontifici aut Ordinario a iure reservatis, sed etiam a 
censura ab homine lata. Huius tamen censurae absolutio in foro externo 
non suffragabitur. 

At hisce amplissimis facultatibus non utantur nisi normis exceptio- 
nibusque servatis, quae sequuntur: 

T. Ne absolvant, nisi in adiunctis atque ad praescriptum can. 2254 
Codicis iuris canonici, eos, qui irretiti sint aliqua censura vel Romano 
Pontifici personaliter, vel specialissimo modo Apostolicae Sedi reservata. 
Ne absolvant pariter, nisi in adiunctis can. 900, illos, qui in casum incide- 
rint Sanctae Sedi reservatum ad normam decreti Sacrae Paenitentiariae 
Apostolicae, d. xvi mensis Novembris, a. (cfr. Acta A post. 
Sedis, vol. XX, pag. 398); vi cuius Decreti tamen, post etiam obtentam 
absolutionem, obligatio adhuc viget ad Sacram Paenitentiariam recur- 
rendi eiusque mandatis obtemperandi. 

II. Similiter ne absolvant, nisi ad praescriptum can. 2254, praelatos 
cleri saecularis ordinaria iurisdictione in foro externo praeditos, superio- 
resque maiores Religionis exemptae, qui in excommunicationem speciali 
modo Sanctae Sedi reservatam publice inciderint. 

III. Haereticos vel schismaticos, qui fuerint publice dogmatizantes, 
ne absolvant, nisi ii, abiuratis saltem coram ipso confessario haeresi vel 
schismate, scandalum, ut par est, iam reparaverint, aut promiserint sese, 
ut par est, efficaciter reparaturos. Ad natos in haeresi quod attinet, si 
dubitetur de facto vel validitate baptismi in secta collati, eiusmodi aca- 
tholici, ante absolutionem, ad dilectum filium Nostrum Cardinalem in Urbe 
Vicarium remittantur. 

IV. Pariter ne absolvant eos, qui sectis vetitis, massonicis aliisve id 
genus nomen dederint, etiamsi occulti sint, nisi, abiurata saltem coram ipso 
confessario secta, scandalum reparaverint et a quavis activa cooperatione 
vel favore suae cuiusque sectae praestando cessaverint; nisi ecclesiasticos et 
religiosos, quos sectae adscriptos noverint, ad can. 2336 § 2, denuntiaverint; 
nisi libros, manu scripta et signa, quae eandem sectam respiciant, quoties- 
cumque adhuc retinent, absolventi tradiderint, ad S. Officium quampri- 
mum caute transmittenda, aut saltem— idque iustis gravibusque de 
causis — per se ipsi destruxerint; sin minus, ipsimet sincero animo spo- 
ponderint se memoratas condiciones esse, quaamprimum potuerint, adim- 
pleturos; impositis, praeterea, pro modo culparum, gravi paenitentia salu- 
tari et frequenti sacramentali confessione. 

V. Qui bona vel iura ecclesiastica sine venia acquisiverint, ne absol- 
vantur nisi aut iis restitutis, aut compositione quam primum ab Ordinario 

vel ab Apostolica Sede postulata, aut saltem promissione sincere facta 
eandem compositionem postulandi; nisi de locis agatur, in quibus a Sede 
Apostolica aliter iam provisum fuerit. 

VI. Possint iidem paenitentiarii omnia et singula vota privata, etiam 
Sedi Apostolicae reservata, iurata quoque, commutare in alia pia opera, 
ex iusta causa. Votum autem castitatis perfectae et perpetuae, quamvis 
ab origine publice emissum sit in professione religiosa tam simplici quam 
sollemni, subinde tamen, aliis huius professionis votis dispensatis, firmum 
atque integrum manserit, similiter possint, gravi de causa, in alia pia 
opera commutare. Nullatenus tamen ab eodem illos dispensent, qui vi 
Ordinis sacri ad legem caelibatus tenentur, etiamsi ad statum laicalem 
redacti sint. A commutandis vero votis cum praeiudicio tertii, se absti- 
neant, nisi is, cuius interest, libenter expresseque consenserit. Votum deni- 
que non peccandi, aliave paenalia vota ne commutent, nisi in opus, quod, 
non minus quam votum ipsum, a peccato refrenet atque arceat. 

VII. Dispensare possint, in foro conscientiae et sacramentali tantum, 
a quavis irregularitate ex delicto prorsus occulto; item ab irregularitate, de 
qua in can. 985, 49; sed ad hoe unice, ut paenitens Ordines iam susceptos 
sine infamiae vel scandali periculo exercere queat. 

VIII. Dispensare item possint, pro foro conscientiae et sacramentali 
tantum, ab occulto impedimento consanguinitatis in tertio vel secundo 
gradu collaterali, etiam attingente primum, quod ex generatione illicita 
proveniat, solummodo ad, matrimonium convalidandum, non ad contra- 
hendum. 

IX. Sive autem de matrimonio contracto agatur sive de contra- 
hendo, dispensare possint ab occulto criminis impedimento, neutro tamen 
machinante; iniuncta, in primo casu, privata renovatione consensus, 
secundum can. 1135; imposita, in utroque, salutari, gravi diuturnaque 
paenitentia. 

X. Ad visitationes quod attinet quatuor Basilicarum, paenitentiarii, 
pro singulis qui, iusta de causa, eas praescripta ratione perficere ne- 
queant, facultatem habent cum concedendi. dispensationem visitationis 
alicuius Basilicae, eam commutando — si fieri potest — in visitationem 
alius ecclesiae, tum etiam visitationum numerum contrahendi. Cum sin- 
gulis autem, qui, morbo aliove legitimo impedimento detenti, memora- 
tas Basilicas invisere nequeant, praescriptas visitationes in alia pia opera, 
quae ab ipsis impleri possint, dispensando commutent. Paenitentiarii 
tamen sciant, se conscientiam suam oneraturos, si inconsulto et sine iusta 
causa christifideles ex eiusmodi visitationibus exemerint. Quos vero recte 
a visitationibus dispensaverint, iis ne indulgeant, ut preces ad mentem 

Nostram fundendas, quae a visitatione separari quidem possunt, prae- 
termittant; in aegrotantium tantum commodum liceat eas etiam immi- 
nuere. 

XI. Ab obligatione praescriptae confessionis, quam ad adimplendam 
nec invalida nec annua ex praecepto confessio sufficit, ullam ne exsolvant, 
ne eum quidem qui materiam necessariam non habeat. 

XII. Ad 8. Communionem quod attinet, nefas esto eiusmodi praescri- 
ptum in alia pia opera commutare, nisi de aegrotis agatur qui ab ea susci- 
pienda prorsus impediantur. Volumus autem, Iubilaei causa, eam sufficere, 
quae per modum viatici ministratur; minime vero eam, quae in Paschate 
peragenda praecipitur. 

XIII. Hisce omnibus, quas memoravimus, facultatibus volumus uti 
non modo paenitentiarios, de quibus in harum Litterarum exordio diximus, 
sed etiam S. Paenitentiariae Praelatos: itemque eiusdem S. Paenitentiariae 
Officiales omnes qui sint in Urbe ad audiendas fidelium confessiones habi- 
_ tualiter adprobati; singulos Urbis suburbiique parochos; rectores et confes- 
sarios, a Vicariatu adprobatos, ecclesiarum nationalium, praetereaque 
nonnullos confessarios pro praecipuis celebrioribusque Urbis templis desi- 
gnandos, quorum omnium sedi confessionali tabella affigatur in qua verba 
inscripta sint PAENITENTIARIUS SANCTI [UBILAEI. Praeterea ut religiosorum 
virorum utilitati uberius consulamus, easdem facultates tribuimus, pro Or- 
dinibus Congregationibusque exemptis, aliquibus ex iis confessariis, quos Su- 
periores pro subditis tantum adprobaverint ad formam can. 518 et secundum 
extensionem in can. 514 § 1 descriptam; Superioris quidem erit, in unaqua- 
que domo unum alterumve in individuo deputare: qui tamen ex hac sola 
deputatione non poterunt facultatibus, de ques: supra, uti erga fideles 
domui ac Religioni extraneos. 

XIV. Paenitentiarii, ut supra deputati, sciant posse se descriptis facul- 
tatibus uti cum omnibus fidelibus Eeclesiae tam Occidentalis quam Orien- 
talis, qui ad confitendum apud ipsos accedant ea mente et voluntate, sin- 
cera quidem et firma, ut Iubilaei veniam lucrentur. 

Facultatibus tamen absolvendi a peccatis et ab ecclesiasticis censuris 
itemque dispensandi ab irregularitate cum eodem paenitente uti nequeant 
nisi semel tantum, cum ipse Iubilaei veniam primum lucretur. 

Ceteras vero facultates — eam etiam visitationes contrahendi aut com- 
mutandi ad datam normam sub n. X — in favorem oom eiusdem pae- 
nitentis semper exercere poterunt. 

XV. Uti iisdem facultatibus poterunt etiam extra ecclesiam cui addicti 
sunt, si quando contingat eos alibi confessiones excipere, servatis can. 908- 
910 et de consensu rectorum ecclesiarum. Caveant tamen — in quo graviter 

eorum conscientiam oneramus — ne ecclesiam propriam neglegant, ut aliis 

Cum autem, ad maiora animarum lucra anno isto salutaris expiationis 
comparanda, intersit operarios multiplicari, omnibus quoque confessariis 
adprobatis ad annum a dilecto filio Nostro Cardinali Vicario in spirituali- 
bus generali, itemque reliquis omnibus confessariis regularibus exemptis, 
quos Superior tantummodo suus pro sodalibus Religionis omnibusque 
extraneis in religiosa domo diem noctemque commorantibus adprobaverit 
— intra fines tamen temporis, loci ac personarum in concessione adpro- 
bationis designatos — has, quae sequuntur, tribuimus extraordinarias 
facultates: 

1. Absolvere possint, per se ipsi tantum et in foro dumtaxat con- 
scientiae et sacramentali, eos, qui apud ipsos confiteantur, a quibusvis 
peccatis et censuris, etiam speciali modo a iure Sanctae Sedi reservatis, 
aut Ordinario reservatis, dummodo censurae publicae non sint, iniunctis 
tamen salutaribus paenitentiis aliisque de iure iniungendis, servatisque 
potissimum in hac absolutione impertienda normis atque exceptionibus, 
quae supra, sub nn. I-V, pro paenitentiariis minoribus praescriptae sunt. 

2. Omnia et singula vota privata, etiam iurata, dispensare possint, 
in foro conscientiae et sacramentali tantum, commutando in alia pia 
opera, ex iusta causa, exceptis iis privatis votis quae can, 1309 Apostolicae 
Sedi reservantur, itemque exceptis votis publice emissis in susceptione 
Ordinis sacri aut in professione religiosa tam sollemni quam simplici, et iis, 
quorum aut dispensatio vergeret in detrimentum tertii aut commutatio 
minus arceret a peccato quam ipsum votum. 

3. Dispensare possint ab irregularitate eodem modo ac paenitentiariis 
conceditur sub n. VII. 

4. Dispensare possint, in foro conscientiae et sacramentali tantum, 
circa visitationes quatuor Basilicarum easque item commutare eodem 
modo ac paenitentiariis conceditur sub n. X. 

5. Si quas autem facultates ab Apostolica Sede per S. Paenitentia- 
riam aut alio legitimo modo impetraverint aut per Annum Sanctum impe- 
trabunt, eae firmae atque immutatae sunto. 

6. De usu facultatum, quas supra sub nn. 1-4 concessimus, ea valeant 
ac serventur, quae pro paenitentiariis minoribus sub n. XIV constituimus. 

Nihil reliquum est, nisi ut paenitentiarios et confessarios, quibus extra- 
ordinarias facultates istas de Apostolica benignitate largiti sumus, vehe- 
menter moneamus, patienti animo caritatisque pleno eos omnes excipiant, 
qui Domino reconciliari cupient et caelestibus frui thesauris, quos Sancta 
Mater Ecclesia per totum Iubilaei annum cuivis reserat. 

Praesentes autem Litteras volumus firmas exsistere et fore, earumque 
exemplis atque excerptis, manu tamen alicuius notarii publici subscri- 
ptis ac sigillo viri in ecclesiastica dignitate constituti munitis, eandem adhi- 
beri fidem, quae hisce Litteris adhiberetur, si exhibitae forent vel ostensae. 
Contrariis non obstantibus quibuslibet. 

Nulli igitur liceat paginam hanc Nostrae concessionis, declarationis et 
voluntatis infringere vel ei, ausu temerario, contra ire. Si quis autem hoc 
attentare praesumpserit, indignationem omnipotentis Dei ac beatorum 
Apostolorum Petri et Pauli se noverit incursurum. 

Datum Romae apud Sanctum Petrum, die tricesimo mensis Ianuarii, 
anno Domini millesimo nongentesimo tricesimo tertio, Pontificatus Nostri 
undecimo. 

Ill 


INDULGENTIAE ANNI SANCTI MDOCCCCXXXIII-MDCCCCXXXIV CONCEDUNTUR 
MONIALIBUS ALIISQUE STABILI IMPEDIMENTO DETENTIS CUM OPPORTUNIS 
FACULTATIBUS CIRCA ABSOLUTIONES ET VOTORUM COMMUTATIONES. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Qui umbratilem vitam, divino servitio mancipati, in claustralibus 
saeptis traducunt, qui corporis infirmitate laborant, quique in hostili 
potestate aut in publica custodia detinentur, eos novimus, aliosque non 
paucos, ex sua ipsorum condicione prohiberi, quominus, per proximi 
Anni Sancti decursum, Romanam peregrinationem suscipiant. 

Pro Nostra autem in omnium ordinum homines paterna voluntate cupi- 
mus ut hi etiam reserandis saeculari hac faustitate Ecclesiae thesauris 
frui queant, atque adeo Iubilaei veniam lucrari. Quod quidem eo vel magis 

optamus, quod futurum confidimus ut tot preces totque piacula, undique 
gentium, ab iis praesertim qui aut innocentem vitam aut angoribus expia- 
tam degunt, laudabili quadam contentione ad Deum admota, uberiora 
humano generi impetrent caelestia munera, felicioraque tempora concilient. 

Huius vero concessionis Nostrae hi dumtaxat, qui sequuntur, partici- 
pes sunto: 

I. In primis Moniales omnes, quae in coenobiis degunt sub claustri 
perpetui disciplina; item quae in iisdem monasteriis aut probandae et 
postulantes sunt aut tirocinium exercent aut educationis aliave legitima 
de causa, etsi per maiorem tantummodo anni partem, commorantur. Neque 
excipi volumus mulieres earum contubernales, quae, famulatus vel stipis 
colligendae gratia, saepta religiosa egrediuntur. 

II. Omnes religiosae Sorores, scilicet votorum simplicium, quae ad 
Congregationem pertineant iuris sive pontificii sive dioecesani, quamquam 
severiore claustri lege non adstringuntur, una cum suis novitiis, probandis, 
atque educandis puellis — semi-convictricibus quoque, ut aiunt, non 
tamen externis, — aliisque communi cum ipsis mensa utentibus, domi- 
cilio vel quasi domicilio. 

III. Pariter Oblatae, seu piae feminae, vitae societate coniunctae, 
etiamsi vota non emittant, quarum tamen Instituta ab ecclesiastica aucto- 
ritate vel ratione stabili vel ad experimentum probata sint, una cum suis 
novitiis, probandis, puellis educandis aliisque communi cum ipsis contu- 
bernio utentibus, ut de Congregationibus religiosis n. II diximus. 

IV. Omnes feminae ad quemvis Tertium Ordinem Regularem pertinen- 
tes, quae sub uno eodemque tecto, cum approbatione ecclesiastica, com- 
muniter vivunt, itemque, ut supra, omnes earum contubernales. 

V. Puellae et mulieres in gynaeceis seu Conservatoriis degentes, quam- 
vis non sint Monialibus, Sororibus religiosis, Oblatis Tertiariisve concre- 
ditae. 
VI. Anachoretae et Eremitae, non ii quidem, qui nullis adstricti clau- 
surae legibus vel communiter vel solitarii sub Ordinariorum regimine cer- 
tisque legibus obtemperantes vivunt; sed ii, qui in continua —licet non 
omnino perpetua — clausura et solitudine deditam contemplationi vitam 
agunt et monasticum aut regularem Ordinem profitentur, ut Cistercienses 
Reformati B. M. V. de Trappa, Eremitae Camaldulenses et Carthusiani. 

VII. Christifideles utriusque sexus, qui captivi in hostium potestate 
versantur, aut in carcere custodiuntur, aut exsilii paenas deportationisve 
luunt, aut apud paenales domos ad opus damnati reperiuntur, aut deni- 
que in correctionis domibus versantur; itemque ecclesiastici vel religiosi 
viri, qui in coenobiis aliisve domibus, emendationis gratia, detinentur. 

VIII. Christifideles utriusque sexus, qui morbo vel imbecilla valetudine 
prohibentur, quominus, intra Tubilaei annum, aut Urbem adeant aut in 
Urbe praescriptas Patriarchalium Basilicarum visitationes instituant; qui 
in nosocomiis, conducti vel sponte ipsi sua, aegrotantibus, continuaté 
opera, adsunt; qui corrigendorum emendationi ac regimini praeponuntur; 
itemque operarii, qui, cotidiano sibi victum labore comparantes, nequeunt 
se ab eo per tot horas abstinere; senes denique, qui septuagesimum aetatis 
suae annum excesserint. 

Hos omnes et singulos monemus hortamurque ut admissa cniusque sua 
dolenti animo perscrutantes, eadem per Paenitentiae Sacramentum eluant 
ac renovato spiritu ad perfectioris vitae institutum citatiore gradu con- 
tendant; mox Angelorum Pane ea, qua decet, pietate reficiantur, indeque 
vires sumant ad proposita sancte suscepta religiosissime exsequenda; deni- 
que ad mentem Nostram — hoc est pro Ecclesiae Catholicae incremento, 
pro extirpandis erroribus, pro Principum concordia totiusque humanae 
consortionis tranquillitate et pace — orare ne praetermittant. 

Visitationi autem quatuor Urbis Rasilicarum alia religionis, pietatis 
caritatisque opera iidem sufficiant, quae Ordinarius per se ipse vel per pru- 
dentes confessarios, pro condicione et valetudine singulorum ac pro loci 
temporisque rationibus, iniunxerit. 

Itaque omnipotentis Dei misericordia et beatorum Apostolorum Petri 
et Pauli auctoritate confisi, iis omnibus et singulis, quos supra memoravi- 
mus, vere paenitentibus et intra Annum Sanctum rite confessis ac sacra 
synaxi refectis, Deumque, ut supra diximus, ad mentem Nostram oranti- 
bus, omnia denique implentibus alia iniungenda opera in locum visitatio- 
num, ac, vel inchoatis tantum iisdem operibus si morbus periculosus oppres- 
serit, plenissimam totius paenae, quam pro peccatis luere debent, indul- 
gentiam, rite tamen obtenta per Paenitentiae Sacramentum remissione 
ac venia, haud secus ac si praescripta communiter ceteris omnibus exple- 
vissent, de Apostolicae liberalitatis amplitudine largimur atque concedi- 
mus; quam quidem indulgentiam toties intra Anni Sancti decursum lucrari 
possunt, quoties iniuncta opera iteraverint. 

Porro liceat unicuique eorum, quos supra memoravimus, sibi confes- 
sarium eligere a suo Ordinario ad praescripta Codicis approbatum, cui, vi 
praesentis Constitutionis, pro confessione dumtaxat ad lucrandum Tubi- 
laeum instituta, concedimus, ut, sine detrimento earum facultatum, quas 
forte alio titulo exercere possit, personas supra dictas in foro sacramentali 
tantum absolvere queat a quibusvis censuris et peccatis etiam speciali modo 
a iure Apostolicae Sedi reservatis, aut Ordinario reservatis, excepto casu 
haeresis formalis et externae, impositis salutari paenitentia aliisque secun- 

dum canonicas sanctiones rectaeque disciplinae regulas iniungendis. Prae- 
terea confessario, quem monialis sibi elegerit, potestatem facimus dispen- 
sandi a votis privatis quibuslibet, quae ea ipsa post professionem sollem- 
nem nuncupaverit quaeque regulari observantiae minime adversentur. 
Confessarios autem supra memoratos volumus quoque commutare posse 
omnia vota privata, etiam iurata, quibus Sorores in Congregatione votorum 
simplicium, Oblatae, Tertiariae regulares, puellae et mulieres communibus 
domibus vitam agentes, sese obstrinxerint, iis votis exceptis quae Aposto- 
licae Sedi reservata sint, et iis, quorum aut dispensatio vergeret in detri- 
mentum tertii aut commutatio minus arceret a peccato quam ipsum votum. 

Hortamur autem venerabiles fratres Episcopos aliosque locorum Ordi- 
narios, ut, ad apostolicae Nostrae benignitatis exemplum, eligendis ad 
praesentium effectum confessariis impertiri ne recusent facultatem absol- 
vendi a casibus qui ab ipsis Ordinariis reservati sint. 

Harum interea decreta et iussa Litterarum rata, valida, firma in omnes 
partes esse et fore decernimus, contrariis non obstantibus quibuslibet. 
Volumus denique ut harum Litterarum exemplis vel excerptis, etiam im- 
pressis, manu alicuius notarii publici subscriptis et sigillo viri in ecclesia- 
stica dignitate constituti munitis, eadem prorsus adiungatur fides, quae 
ipsis praesentibus adhiberetur, si forent exhibitae vel ostensae. 


Nulli igitur hominum liceat paginam hance Nostrae declarationis, con- 
cessionis, derogationis et voluntatis infringere vel ei ausu temerario contra 
ire; si quis autem hoc attentare praesumpserit, indignationem omnipotentis 
Dei ac beatorum Apostolorum Petri et Pauli se noverit incursurum. 

Datum Romae apud Sanctum Petrum, die tricesima mensis Ianuarii, 
anno Domini millesimo nongentesimo tricesimo tertio, Pontificatus Nostri 
undecimo. 

PIUS PP. XI 


Dilecti filii nostri salutem et apostolicam benedictionem.— Laeto iucun- 
doque animo audivimus sollertes Poloniae Episcopos, una vobiscum nuper 
congregatos, concorditer decrevisse, ut sollemnis istic hebdomada ad restau- 
randam christianorum dissidentium cum Petri Cathedra coniunctionem 
proxime celebretur. Omnia equidem consilia et studia, quae in istam cau- 
- gam a bonis conferentur, id praesertim efficient, ut hinc fideles Poloniae 
clarius intimiusque intellegant se peculiari officio obstringi ad promoven- 
dam, pro cuiusque viribus, quam plurimorum fratrum reconciliationem, 
illinc fratres ipsi deerrantes persentiant quanto studio a catholicis viris 
eorum ad unum ovile reditus exoptetur, quantoque ipsi cumulentur gaudio 
si ad benignam Matrem revertantur Ecclesiam, quae semper eos diligit, 
semperque pro eis Deum precatur. Haec autem studia, hae piae ad Deum 
supplicationes eo magis vertente anno impense instanterque peragentur, 
quod per saecularia sollemnia sacrumque Iubilaeum recoletur, cum ma- 
gnifico Redemptoris opere, ipsa ab eo condita super firmissimum Petri fun- 
damentum Ecclesia, quae, tamquam mysticum Christi corpus, praemonente 
sancto Paulo, divisa exstare non potest. Nos igitur supplicibus vobiscum 
precationibus Deo adhibitis, omnia optata inceptaque vestra ad concilia- 
tionem fratrum fovendam paternis votis ominibusque prosequimur; atque 
novum praeterea Nostrae erga orientales filios sollicitudinis documentum 
exhibere cupientes, adiectam heic pecuniam vobis mittendam curamus, ut 
profugis ex Oriente in egestate constitutis, cuiuscumque sunt nationis 
aut confessionis, auxilio veniatis, dolentes vero quod amplius in praesenti 
ob rerum angustias praestare nequimus. Ceterum minime dubitamus, quin 
et Episcopi et boni isti fideles, pro sua quisque facultate, adiuvandis fratri- 
bus reliqua, quae necessaria sint, adiumenta pia liberalitate adferre velint. 
Secimus profecto in quanto rei oeconominae discrimine, quo totus afficitur 
mundus, ipsi Poloni versentur, neque minime ignoramus plures ex eis 
gravissimis angustiis premi et nonnullos fortasse ad extremam usque indi- 

gentiam, pariter ac profugos orientales, redactos esse; attamen scimus quo- 
que caritatem adeo esse sollicitam, ut, augescenvibus necessitatibus, ipsa 
magis augeatur, et adeo sollertem ac liberalem, ut pauperi quoque deside- 
rium ac modum pauperiorem fratrem adiuvandi inspirare valeat. Hisce 
votis studiisque Nostris, dum filios, a paterna domo avulsos, vehementer 
hortamur, ut quam primum in Ecclesiae sinu pacem et salutem requi- 
rant, Deum omnipotentem, qui mentes et corda hominum gratia sua 
efficaciter permovet, instantissime deprecamur, ut laetus affulgeat dies, 
quo christianae fidei cultorum unitas et concordia perficiatur. Huius 
interea salutaris conciliationis auspicem, peculiarisque Nostrae caritatis 
testem, apostolicam benedictionem vobis, dilecti filii Nostri, ceterisque 
Poloniae Episcopis, cunctisque fidelibus praesertim iis, qui studiis labori- 
busque proximae sollemnis hebdomadae quacumque ratione favebunt, 
peramanter in Domino impertimus. 

Datum Romae apud Sanctum Petrum, die v1 mensis Ianuarii, in Hpi- 
phania Domini, anno MDCCCCXxxxIU, Pontificatus Nostri undecimo. 

Fasc. ‘VII. Disciplina armena: Testi vast di divitto canonieo armeno 


PRAELECTIONES JURIS- CANONICI. *Tomus 


~ Libri et Codicis luris Canonici (Menuscripti instar). 


con carta topografica delle diocesi del xi. Vol. di pp. 
_nitidamente stampato. 
volume, oltre un’ ihtroduzione atorica nella 
contiene varie liste della decima stessa, che sono ‘come Cataloghi 
~ dei pif Inoghi della regione nel. secolo xi, 
“Indici_ copiosissimi una grande carta fica a colori,dove 
si vedono tracciati i confini non solo: delle. a ma anche 
delle diocesi moderne e notati i monasteri, gli ospedali, gli eremi, -~ 
le. le canoniche ele esistenti nel secolo x11, com 


the 


_ Fase, Testi vari di diritto nuovo (1550-1908) Parte 
Fase, VI. Disciplina alessandrina: Testi di diritto antichi Figuar. 


Pasc. VIII. Studi storici sulle fonti del. Diritto ‘canonico tale’ 55 — 


Fase, IX, Disciplina generale antica (sec. 1-ix) (In corso di stampa) 


,Disciptina_bizantina (Ruteni): Testi di divitto particolare 
“Versione riveduta sul testo genuino =. Proemio - Preghiere -.Medi-.. 
Abate di S. Maria Nova di Roma, = 1982, pp. 1i1-400. In indiana, 
Edizione tascabile corredata degli indici: délle Proghiere - delle 
otto giorni di Spiritaali; per un Ritiro spi-~ 
rituale ; a Confessione e. Comunione — delle itazioni per 
santa per Chierici, Sacerdoti, Seminaristi 


phum exacta (curante Angelo Mercati). ‘PP. 


anglico conteetum, sectione folioram aurea we 

CRONISTORIA -DELL’ANNO. SANTO. 
I. Appanti storici - IJ. Dati statistici - III. Atti wfficlall, con appendice 
indice, a cura della Segreteria: Generale del Comitate Centrale. ~ - 


__ Riego: volume ‘con ‘ritratto-di-Sud Santith ed autografo, con 
@rtistica. copertina ‘in tricromia, di ‘pp. Xt1-1960, Peso del volume ‘ed 3,400... 


Dr. Ppricte Pera, archivista dell'Archivio-segreto della Santa Sede 
(Batratto dall’Appendice alla Cronistoria del? Anno Santo MOMXXV) 


HORA® DIURNA? BREVIARI ROMANI 


ex decreto Sacrosancti Concilli Tridentiai restituti, 5. Pil V Pén- 
tificis Maximi tussu editi aliorumque Pontificum cura recogniti, — 


{G) Idem, sectione foliorum aurea . 6 — — 
“(DY Volumen.corio nigro contectum, ‘doreo, ‘ex, ection folioram 


Servandus in Coronatlone Marie, InsP, 


Ritus et Formula brevior altarlam portatillam ex 
‘Apostolice Indulto. In-8° 20 X 8, caratter! rosso-neri, “con, 


Consacrazione (La) Episcdpale secondo Pontificale ‘Parti 
-principali pid adatte a coltivare la pieta det assistenti 


STATISTICA CON “CENNI STORICI DELLA GERARCHIA 
- E DEL FEDELI DI RITO° ORIENTALE 


aa habendam notitiam syntheticam ac plenam do Oriente catholico, hoe volumen 
\ prorsus necessarium est. 
tantum notitiae numericae de Oriente in €0 sed-de singulie Recle- 

siis ritus orientalis, origo, progressus, status et-couspectus ‘historicus perbelle exponuntur... 
‘Manuale reapse est hic liber, qui paginis 576 constat; idcirco omnibus, praesertin ecclesia-. 
aficis viris, qui rerum orientalium.cognitionem acquirere cupiunt, valde utilis, 

